# Jordi Sellas i Ferrés

Jordi Sellas i Ferrés (Olot, 30 de setembre de 1977) és un gestor d'empreses culturals català, actual director d'IDEAL, el Centre d'Arts Digitals de Barcelona i director executiu d'El Món d'Ahir.

## Biografia

Es va llicenciar en Ciències de la Comunicació (Publicitat i Relacions Públiques) per la Universitat Autònoma de Barcelona.
S'ha especialitzat en la gestió d'empreses culturals. Ha estat, entre altres càrrecs, director de màrqueting del Grup Focus, on va crear el Club Tr3sC de cultura; director del departament de Nous Negocis del Grup RBA; creador, director i presentador durant una dècada del programa de ràdio i televisió Generació digital, i director general de Creació i Empreses Culturals del Departament de Cultura de la Generalitat de Catalunya entre 2013 i 2016.
També ha col·laborat amb el Piccolo Teatro di Milano i amb la Corporació Catalana de Mitjans Audiovisuals, on ha estat impulsor i productor executiu dels documentals Pau Casals, l'home que va fer sentir el silenci (2012) i On tot va començar, Picasso i Barcelona (2013) i col·labora o ha col·laborat amb teatres com La Scala de Milà i el Gran Teatre del Liceu.
En l'àmbit docent, ha sigut professor a la Universitat Pompeu Fabra i la Universitat Ramon Llull, i ha impartit classes la SDA Bocconi i a l'Accademia Teatro alla Scala de Milà.
Actualment (2020) forma part de l'equip directiu de la productora Minoria Absoluta, on és director executiu de la revista El món d'ahir i director del Centre d'Arts Digitals de Barcelona, l'IDEAL. Col·labora en diversos espais radiofònics, com El Món a RAC 1 o Islàndia. Forma part de la Junta Directiva de la Federació Catalana d'Empreses de Producció Audiovisual (PROA) i és soci de Nostromo Live, una productora d'arts escèniques. És vicepresident de l'Arts in Health International Foundation, membre dels patronats del Teatre Lliure i de la Fundació Carulla.
El juny de 2020 es va anunciar que formaria part del Grup de Treball Catalunya 2022, un grup d'experts creat per la Generalitat de Catalunya per dissenyar la sortida a la crisi del coronavirus.

## Publicacions

* 2009 - Màrqueting de les Arts Escèniques (coautor amb J Colomer).

## Referències

* ↑ «38!». web. Twitter. [Consulta: 30 setembre 2015].
* 1 2 Maltas, Mar Rocabert «El sueño inmersivo de Monet hecho realidad (virtual)» (en castellà). El País [Madrid], 24-10-2019. ISSN: 1134-6582.
* ↑ «Diàlegs pel futur». Generalitat de Catalunya. Arxivat de l'original el 2016-03-03. [Consulta: 15 març 2015].
* ↑ «Jordi Sellas, nou director de promoció cultural de la Generalitat de Catalunya». El Punt Avui, 16-01-2013.
* ↑ «Memòria 2013 del Departament de Cultura de la Generalitat de Cultura». Generalitat de Catalunya. [Consulta: 15 març 2013].
* ↑ «"Pau Casals, l'home que va fer sentir el silenci"». CCMA. [Consulta: 4 juny 2017].
* ↑ «"On tot va començar... Picasso i Barcelona", a "El documental"». CCMA, 02-03-2013. [Consulta: 4 juny 2017].
* ↑ «Master - Faculty» (en italià). [Consulta: 4 juny 2017].
* ↑ «Jordi Sellas, nomenat director general de Promoció i Cooperació Cultural». NacióGarrotxa.
* ↑ «Jordi Sellas: “La cultura és el carburant de la revolució digital”». Núvol.
* ↑ «Jordi Sellas proposa la granja Viader, on va néixer el Cacaolat». OnBarcelona, 24-11-2016.
* ↑ «Junta directiva - PROA» (en castellà). PROA.
* ↑ «Àngel Llàcer: «La funció del teatre és fer-te sentir viu»». [Consulta: 16 juny 2020].
* ↑ «Who we are – Arts in Health International Foundation» (en anglès americà). Arxivat de l'original el 2020-06-16. [Consulta: 16 juny 2020].
* ↑ «Informació corporativa». Arxivat de l'original el 2020-06-11. [Consulta: 16 juny 2020].
* ↑ Zambrana Moral, Patricia «Estrada I Rius, Albert, Una casa per al General de Catalunya. A propòsit del VI centenari de l'adquisició de la primitiva casa de la Deputació del General de Catalunya a Barcelona, avui Palau de la Generalitat (1400-2000), Generalitat de Catalunya, Barcelona, 2000, 72 págs». Revista de estudios histórico-jurídicos, 22, 2000. DOI: 10.4067/s0716-54552000002200039. ISSN: 0716-5455.